આ સમારોહમાં કેન્દ્રીય ગૃહપ્રધાન રાજનાથસિંહ, રમતગમત પ્રધાન રાજ્યવર્ધનસિંહ રાઠોર, કેન્દ્રીય પ્રધાન કિરન રિજિજુ, મહેશ શર્મા વગેરે હાજર રહ્યાં હતાં. રાજ્યવર્ધનસિંહ રાઠોરે જણાવ્યું કે, ”એશિયન ગેમ્સમાં ખેલાડીઓનાં સારાં પ્રદર્શન બાદ ૨૦૨૦ ટોકિયો ઓલિમ્પિકનું કાઉન્ટ ડાઉન શરૂ થઈ ચૂક્યું છે. તમે બધાએ દેશને ગૌરવ અપાવ્યું છે, પરંતુ રસ્તો હજુ પૂરો થયો નથી. તમે ફક્ત આ મેડલથી સંતુષ્ટ થઈ શકો નહીં. તમારે હવે એ વિચારવાનું છે કે ભવિષ્યમાં અમે શું કરીશું.”